Efni: Umsögn um aðgerðaáætlun í loftslagsmálum

Landssamtök skógareigenda (LSE) fagnar drögum að aðgerðaáætlun stjórnvalda í loftslagsmálum.

Málaflokkur andrúmslofts þótti ekki mikilsverður fyrir nokkrum áratugum, í fortíðinni. Í dag, í nútímanum, er hann á allra vörum og gefur það tilefni til að ætla að von sé á breytingum. Framtíðin mun sýna hvort þær breytingar munu skilað árangri til hins betra.

Umræðan er hávær en þörf er á aukinni upplýsingu til almennings. Viðhorfsbreyting þarf að eiga sér stað svo fólk sé samstíga í verki, og aðgerðirnar af ýmsum toga.

Ávinningur af skógrækt er mikill. Skipta má hugtakinu skógrækt í marga flokka svo sem skjólskóga, hagaskóga, kjarr, landbótaskóga, akurskóga og það sem flestir skógarbændur stefna helst að í sinni rækt, nytjaskóga. Þau tré sem gjarnan eru notuð í nytjaskógrækt verða stór og nýtast til margskonar framleiðslu. Bæði framleiðslu eins og við þekkjum svo sem iðnvið og timbur en einnig framleiðslu sem á eftir að verða fyrirferðarmeiri eins og náttúru“plast“, tau og orku. „Erlendu“ trjátegundirnar hafa marga kosti fram yfir innlendu tegundirnar þegar kemur að bindingu kolefnis. Þau byrja yfirleitt fyrr að ljóstillífa á vorin og enda seinna á haustin. Þau verða stærri og sum vaxa mjög hratt, á mælikvarða trjáa. Þessir ótvíræðu kostir bjóða því upp á að hægt er að nytja þau eins og fyrr segir og má þá rækta aðra lotu í kjölfarið á sama landi og mætti segja að væri einskonar ofur-eilífðarvél í kolefnisbindingu.

Skógrækt hefur sannað sig á Íslandi, mun betur en bjartsýnustu menn þorðu að vona. Kynbætur og rétt kvæmaval hefur skilað sér í auknum gæðum og vexti trjáa. Skógargeirinn vinnur saman eins og tré í skógi við að efla hvort annað og bera út boðskapinn. Tækifærin með skógrækt eru ekki bara í baráttunni við loftslagsmál. Þau skapa atvinnu á landsbyggðinni og búa til tekjur fyrir sveitir. Skógrækt sem atvinna er enn ný og tiltölulega viðkvæm. Afurðir af ræktun fyrri ára eru fyrst að koma um þessar mundir. Það er mikilvægt að alþingi greiði leið þessarar litlu en mikilvægu atvinnustéttar. Með ódýrari raforku til garðplöntuframleiðenda og timburvinnslustöðva væri hægt að styðja enn betur við greinina og í hægt og bítandi myndi innflutningur á timbri heyra sögunni til.

LSE vill gjarnan leggja lið við áframhaldandi vinnu við aðgerðaráætlun stjórnvalda.

LSE tekur undir athugasemdir Bændasamtakanna og sérálit búgreina innan þeirra raða. Einnig tekur LSE undir athugasemdir Skógræktarinnar.

Fyrir hönd landssamtaka skógareigenda

Hlynur Gauti Sigurðsson, framkvæmdastjóri